Khalié Brahim Djadarab ko kuma Khalié Madeleine (an haife ta ne a tsakanin shekara ta 1940) yar rajin siyasa ce na ƙasar Chadi. An haifi Djadarab a farkon shekarun 1940 a Arada, Chadi . Ta halarci makarantar gwamnati ta farko a garin bayan an bude ta a 1953, kuma (duk da cewa daga baya ta yi adawa da hakan) an yi mata kaciyar . A shekarar 1954 aka sauya mahaifinta zuwa Abéché, inda ta kammala karatun firamare. Ba ta sami damar zuwa makarantar sakandare ba. Shekaru goma sha bakwai ko goma sha takwas, an shirya aurenta ga tsohon malaminta Rakis Moll. Moll ya shawo kan Djadarab ya zama malami. Kodayake ta ji ba ta shirya sosai ba, amma ta kafa makarantar mata a Abéché. A 1966 ta rabu da mijinta na farko kuma ta auri hafsan soja Félix Malloum . Sun zauna tare tsawon shekaru uku, amma ya kasance baya nesa da gida yana cikin yakin soja ko siyasa. A cikin 1975 Malloum ya karɓi mulki a juyin mulki, amma auren ma'auratan bai daɗe ba sosai. Malloum ya kula da ɗansu, kuma ya sake yin aure. Djadarab ya koma koyarwa.